
Narva Linnavolikogu määruse eelnõu „Narva linnas laste mänguväljakute ehitamise toetamise kord“ juurde

Narva linna elukeskkonna infrastruktuuri koostisosaks on laste mänguväljakud. Mänguväljakud aitavad lahendada mitmeid laste arengu ja vaba aja veetmisega seotud küsimusi ja on linnakeskkonna elukvaliteedi olulised näitajad.
Tegelik reaalsus on selline, et Narva linnas ei ole piisaval hulgal laste mänguväljakuid. Käesoleval ajal ilmutavad korteriühistud huvi selle vastu, et osaleda ühiselt koos linnaga mänguväljakute ehitamise kaasrahastamises, tuues eeskujuks kvartalisiseste teede kaasfinantseerimise.

Narva linn omalt poolt leiab, et selline ettevõtmine väärib toetamist, kuna see võimaldab parandada linna elukeskkonda ning arendada koostööd korteriühistutega. Sel eesmärgil on otstarbekas välja töötada õiguslik regulatsioon laste mänguväljakute ehitamise toetamiseks. Eelnimetatud küsimust võib reguleerida määrusega „Narva linnas laste mänguväljakute ehitamise toetamise kord“, mille eelnõu esitatakse läbivaatamiseks Narva Linnavolikogule. 
Selle eelnõu rakendamine toob kaasa täiendavaid kulusid linnaeelarvest. Kuna korteriühistute huvi ja valmidust kasutada mänguväljakute ehitamiseks linna toetust on praegu raske ette prognoosida Narva Linnavalitsus planeerib selle korra rakendamiseks näha ette 2017 linnaeelarve eelnõus orienteeruvalt 100000 eurot. Suurem osa kulutustest tuleb otse mänguväljakute ehitamise toetamisele kuid vajadusel tuleb ka ettenäha vahendid omanikujärelevalve teenuse tasumiseks. 
Pärast käesoleva eelnõu vastuvõtmist tuleb Narva Linnavalitsusel ette valmistada vastavad muudatused Narva Linnavolikogu määruses nr 20/57 „Linnavara eeskiri”, mis reguleerib Narva linna omandis olevale kinnisasjale isikliku kasutusõiguse seadmist (vt. käesoleva eelnõu paragrahv 3 punkt 2 lõige 5).
Samuti pärast käesoleva eelnõu vastuvõtmist tuleb Narva Linnavalitsusel ette valmistada ja kinnitada vastava taotlusvormi (vt. käesoleva eelnõu paragrahv 3 punkt 2).

